cyanic-selkie/wikianc huggingface dataset:
Holma-Saarijärvi
Holma-Saarijärvi on noin neljän ja puolen hehtaarin laajuinen korpijärvi Vihdin kaakkoisosassa Veikkolan taajaman koillispuolella. Se kuuluu Nuuksion kansallispuistoon. Sen naapurijärviä ovat Ympyrkäinenlampi lännessä ja Kolmikulmalampi idässä. Holma-Saarijärven eteläpuolella sijaitsee Kolmoislammien alue. Järvien välissä on Palokalliot ja Kolmoislamminkalliot. Holma-Saarijärven pinta on yli viisitoista metriä Kolmoislammien pintaa korkeammalla.
Zach Hyman
Collegeura
Tulokaskaudellaan Michiganissa hän teki kaksi maalia ja seitsemän syöttöpistettä 41 ottelussa. Hän teki uransa ensimmäisen maalin 21. lokakuuta 2011 pelissä Northern Michigania vastaan. Toisena vuotenaan hän teki neljä maalia ja viisi syöttöpistettä 38 pelissä. Kolmannella kaudellaan hän teki seitsemän maalia sekä kymmenen syöttöpistettä 35 otteluun. Hyman valittiin vuoden 2014 Bates/Deskins Awardin voittajaksi. Kyseinen arvostettu palkinto annetaan Michiganin yliopiston parhaalle opiskelevalle junioriurheilijalle.
Viimeisen Wolverinesissä pelaamansa kauden jälkeen Hyman nimettiin kauden 2014–2015 All-Big Ten First Teamiin ja AHCA:n amerikkalaisten tähdistöön. Hyman nimettiin myös Hobey Baker Award in kymmenen finalistin joukkoon. Lisäksi hänet nimettiin myös SB Nationin College Hockey Big Ten Median arvokkaimmaksi pelaajaksi.
Maajoukkueura
Heinäkuussa 2013 Hyman valittiin Kanadan varakapteeniksi Maccabiahin kisoissa Israelissa, jossa hän teki kolme maalia ja kolme syöttöpistettä kahdessa ottelussa voittaen turnauksesta kultamitalin.
Kirjailijanura
Hymanin palkittu lastenkirja "The Bambino and Me" (Bambino ja minä) sijoittuu 1920-luvun New Yorkiin ja kertoo nuoresta Yankeesin kannattajasta Georgesta, joka ihailee Babe Ruthia ja kantaa tämän baseball -korttiaan mukana kaikkialla. Hänen toinen kirjansa, “Hockey Hero”  julkaistaan lokakuussa 2015 ja se kertoo ujosta jääkiekkoilijasta, joka joutuu pelaamaan veljensä varjossa ja lopulta tekee unelmastaan totta.
Dimmitin piirikunta
Dimmitin piirikunta on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 8 615. Piirikunnan hallintokeskus ja väkiluvultaan suurin kunta on Carrizo Springsin kaupunki. Piirikunta perustettiin vuonna 1858.
Jadwiga Sarnecka
Sarneckan opettajiin kuuluivat Aleksander Michałowski, Teodor Leszetycki, Władysław Żeleński, Felicjan Szopski ja mahdollisesti Henryk Melcer. Hänen sävellyksistään ei aluksi tullut pidettyjä; niitä kuvattiin muun muassa oudoiksi ja kaoottisiksi. Hän kuitenkin jatkoi säveltämistä ja töidensä painamista omalla kustannuksellaan. Hänen lahjakkuutensa löysi Feliks Jasieński, joka ryhtyi rahoittajaksi. Myös Adolf Chybiński, Józef Reiss ja Zdzisław Jachimecki alkoivat kirjoittaa suosiolliseen sävyyn hänen töistään.
Kreeta
Maantiede
Saaren pääkaupunki on Iraklion, joka sijaitsee pohjoisrannikolla suunnilleen keskellä saarta. Kaupunki on myös Iraklionin alueyksikön pääkaupunki. Muita suuria kaupunkeja ovat Chanián alueyksikön pääkaupunki Chaniá, Réthymnon alueyksikön pääkaupunki Réthymno ja Lasíthin alueyksikön pääkaupunki Ágios Nikólaos. Lasíthissa sijaitsevat myös Ierápetran ja Siteían kaupungit.
Geologia
Kreetan saari sijaitsee Egeanmeren altaan eteläreunalla noin 300 kilometrin päässä Afrikasta. Kreeta kuuluu geologisesti Turkista Dodekanesian saariston ja Peloponnesoksen niemimaan kautta Manner-Kreikkaan ulottuvaan saariketjuun.
Ilmasto
Kevät alkaa saarella maaliskuussa, kun sateet loppuvat ja pölyä kuljettavat etelätuulet alkavat. Huhti–toukokuun aikana luonnonkukat alkavat kukkia ja pölyinen etelätuuli loppuu. Kreetan kesä alkaa kesäkuussa, jolloin lämpötila alkaa kohota. Kesä-, heinä- ja elokuu ovat kuumimmat kuukaudet ja tuolloin ilmankosteus on alhainen. Kreetan luonto on syksyn tullessa ruskea, pölyinen ja kuollut. Syyskuussa alkavat sadekuurot, jotka yltyvät lokakuussa. Myös Välimeri muuttuu aallokkoisemmaksi, ja liikenneyhteydet Manner-Kreikkaan saattavat jopa katketa joksikin aikaa. Talvella Kreetalla on sadekausi ja pohjoisrannikolla toisinaan myrskyjä. Toisinaan talvella etelätuuli saattaa tuoda saarelle lämmintä ilmaa, sillä pohjoistuulet eivät silloin puhalla. Tällaisia päiviä kutsutaan nimellä alkyonídes iméres, ”halkyonien päivät”. Vuoristoissa sataa jopa lunta, ja sen tulo saartaa kokonaisia kyliä viikkokausiksi. Korkeimmilla huipuilla lumi saattaa viipyä lokakuusta kesäkuun alkuun. Etelärannikolla sijaitsevassa Ierápetran kaupungissa on koko Kreetan leudoin ilmasto. Siellä sataa vähiten ja on eniten aurinkotunteja koko Kreikassa.
Eläimistö
Saarella on rikas linnusto. Maaliskuusta toukokuuhun Afrikasta tulevat muuttolinnut lepäävät Kreetalla, jonka jälkeen ne jatkavat matkaansa kohti pohjoista Eurooppaa. Linnut palaavat jälleen syksyllä Afrikkaan. Kreetan vuoristoissa elävät esimerkiksi rautiainen, alppivaris, pikkupensaskerttu ja sinirastas. Kallionrinteillä pesivät esimerkiksi hanhikorppikotka, partakorppikotka ja muuttohaukka. Vuorten alarinteillä tapaa kuhankeittäjää sekä rannikoilla vuorisirkkua, kerttuja, harmaalokkia ja jopa välimerenhaukkaa.
Kreetan useilla pienillä kosteikkoalueilla tapaa muuttolintuaikaan esimerkiksi suohaukkoja, tyllejä, avosettejä ja harmaahaikaroita.
Pronssikausi – Minolaisen kulttuurin nousu ja tuho
thumb|250px|left|Minolaista keramiikkaa. Minolaisilla oli liittolaisia muun muassa Kykladien saaristossa. Pelkoa hyökkäyksistä ei luultavasti ollut, sillä palatsien raunioista ei ole löydetty mitään puolustusjärjestelmiin viittaavaa. Tämän perusteella voidaan arvella minolaisten olleen meren herroja ja luottaneen pohjoisempana sijaitsevien Kykladien kauppakumppaneiden tukeen. Kreeta saattoi luottaa vahvaan, Ateenaakin vahvempaan, laivastoonsa, sillä linnoituksia ei rakennettu. Ateena sen sijaan maksoi veroa Kreetalle, mahdollisesti kupariharkkoina.
Bysanttilaiskaudelta venetsialaiskaudelle
thumb|left|250px|Chanián venetsialainen satama. Arabialainen merirosvojoukko Abu Hafs Omarin johdolla valtasi Kreetan vuonna 824. Merirosvot kehittivät saaresta orjamarkkina-alueen, merirosvojen tukikohdan sekä tuhosivat kirkkoja. Kreetalaiset kuitenkin onnistuivat säilyttämään ortodoksisen uskonsa. Bysantti yritti vallata takaisin Kreetan useaan otteeseen. Vuosina 911 ja 949 tehdyt takaisinvaltausyritykset epäonnistuivat. Merirosvot perustivat nykyisen Iraklionin kaupungin paikalle Rab-el-Khandakin, johon bysanttilainen sotapäällikkö Nikeforos Fokas joukkoineen rantautui vuonna 961 ja voitti merirosvot. Näin Kreeta kuului jälleen Bysantille. Takaisinvalloituksen jälkeen Nikeforos tuotti saarelle Manner-Kreikasta ja Konstantinopolista väkeä. Hiljalleen hyvinvointi palautui saarelle.
Hallinto ja politiikka
Kreetan asukkaat suhtautuvat ulkopuoliseen vallankäyttöön katkerasti, sillä Kreetan historia on täynnä itsenäisyystaisteluita. Tavallisesti Kreetan johtajat on nimitetty virkoihinsa Ateenassa, mutta vuonna 1994 koko Kreikassa suoritettiin paikallinen itsehallintouudistus, jonka seurauksena valtaa hajautettiin. Uudet paikallishallinnon edustajat saivat nyt vähitellen ottaa esimerkiksi talouspolitiikkaa, kouluja, sairaaloita ja teitä vastuulleen. Kreikan keskushallinnon tehtäviin puolestaan kuuluvat edelleen ulkopolitiikka, puolustus sekä järjestykseen ja lakiin liittyvät asiat. Kreeta hyötyy Euroopan unionista, sillä monia hankkeita rahoitetaan EU:n rahastoista.
Liikenne
Kreetan KTEL-linja-autojen reittiverkko on melko tiheä, ja linja-autot poikkeavat jokaisessa reitin varren kaupungissa ja kylässä. Esimerkiksi Iraklionissa on kolme linja-autoasemaa sekä Chaniássa, Réthymnossa ja Ágios Nikólaoksessa kussakin yksi.
Väestö
Vuoden 2011 väestönlaskennan mukaan Kreetan alueella asui 621 340 asukasta, joista naisia oli 312 580 ja miehiä loput 308 760. Asukkaista yli kolmasosa asuu kolmessa suuressa kaupungissa. Pääkaupungissa Iraklionissa asui vuonna 2011 173 450 asukasta, Chaniássa 108 310 ja Réthymnossa 54 900. Ágios Nikólaoksessa asui 26 430, Siteíassa 18 550 ja Ierápetrassa 28 270 asukasta.
Kreetan väestö kasvoi vuosien 1951–1991 aikana 16 prosenttia. Samana aikana Iraklionin prefektuurin väkiluku kasvoi 39 prosenttia ja Chanián prefektuurin viisi prosenttia. Vastaavasti sekä Réthymnon ja Lasíthin prefektuurien väestö väheni neljällä prosentilla. Kreetan väkiluku väheni jokaisessa prefektuurissa vuosina 1961–1971 huonon taloustilanteen vuoksi. Kreetalaisia lähti suurin joukoin merille ja ulkomaille, kuten Australiaan, Kanadaan ja Yhdysvaltoihin.
Musiikki ja tanssi
Réthymnosta on lähtöisin soústa-tanssi, joka sisältää hyppyaskelia. Suurieleinen ja hidas zebétiko-tanssi puolestaan on kotoisin vuoristossa asuvien miesten keskuudesta.
Tapahtumat, juhlapäivät ja juhlat
Kreetan tärkeimmät perhejuhlat ovat häät ja ristiäiset, joihin ottavat osaa tavallisesti kaikki kyläläiset. Naimisiin mentäessä morsiamella täytyy olla nykykäytännön mukaan talo tai asunto, johon pari voi asettua asumaan. Sulhanen tuo muuttaessaan mukanaan lastentekotaidon, työpaikan sekä makuuhuoneen kaluston. Loput tavarat saadaan häälahjoina. Myötäjäisten pyytäminen oli sallittua vuoteen 1985 saakka, mutta niiden antamista ei ole kielletty. Häitä juhlitaan monta päivää, ja vieraita voi olla satoja. Mikäli pari eroaa, nainen jää taloon ja mies joutuu lähtemään.
Juoma
Kreetalaismiesten suosituimpia kokoontumispaikkoja ovat kafeneíon-nimiset kahvilat, joissa he esimerkiksi pelaavat távli-lautapeliä, lukevat lehtiä sekä puhuvat politiikasta.
Urheilu
Kreeta osallistui omalla joukkueellaan vuoden 1906 Ateenan välikisoihin. Joukkue koostui kahdeksasta yleisurheilijasta, joista maratonille osallistunut Nikólaos Malintrétos osallistui myös 300 m:n sotilaskivääriammuntaan. Joukkue ei saavuttanut yhtään mitalia eikä pistesijaa.
Viestimet
Ympäri saarta toimii useita paikallistelevisioita, jotka lähettävät muun muassa uutisia, elokuvia, dokumentteja, musiikkivideoita ja kulttuuriohjelmia. Merkittävin paikallistelevisio on Kríti TV. Kreetalla toimii useissa paikoissa myös paikallisradioasemia.
Kesäolympialaiset 1920
Osallistuneet maat
Vuoden 1920 kesäolympialaisiin osallistui 29 maata. Saksa, Itävalta, Bulgaria ja Unkari oli hyllytetty kisoista ensimmäisen maailmansodan vuoksi.
Robert Mateja
Robert Mateja on ammatiltaan mekaanikko, hän on naimisissa ja hänellä on yksi lapsi.
BAP Antofagasta (SS-32)
Palvelus
Pohjanmerellä järjestettyjen koeajojen päätyttyä alus saapui uuteen kotisatamaansa Callaoon vuonna 1981. Oltuaan palveluksessa vuosikymmenen SIMA modernisoi aluksen Callaossa vuonna 1996.
Latomakone
Latomakone on kohopainotekniikassa käytettävä laite, jolla kirjasimet automatisoidusti laitetaan painolevyihin säästäen huomattavasti latojan työtä.
Yhdysvaltain laivasto
Historia
pienoiskuva|Laivastojen vastuualueet 2009 thumb|USS Constitution (”Old Ironsides”) vuonna 2014.
Pontarlier
Historia
Pontarlier on tunnettu absintistaan, jota valmistettiin siellä vuoteen 1915 asti, jolloin se kiellettiin. Tämän jälkeen siellä alettiin valmistaa pastista. Absintin valmistuskielto loppui 1990-luvulla, ja sitä on alettu taas valmistaa.
Nokia 2.4
Nokia 2.4:ssä on kahdeksanydinprosessori ja 6,5 tuuman näyttö. Tallennustilaa on valittavana 32 tai 64 gigatavua ja keskusmuistia 2 tai 3 gigatavua. Tallennustila on laajennettavissa enintään 512 gigatavun microSD-kortilla. Puhelimessa on kaksi takakameraa. Pääkameran tarkkuus on 13 megapikseliä ja syvyyskameran tarkkuus kaksi megapikseliä. Etukameran tarkkuus on viisi megapikseliä. Puhelimessa on 4 500 milliampeeritunnin akku ja sormenjälkitunnistin. Käyttöjärjestelmänä on Android 10.
Dageš
Dageš-pisteellä on kaksi eri käyttötarkoitusta, joihin viitataan yleensä sanoilla kal tai lene (heikko) ja hazak tai forte (vahva).
GP3-kausi 2012
Kuljettajamuutokset
Poistuneet kuljettajat
Keskisormi
Monissa länsimaisissa kulttuureissa keskisormen näyttämistä pidetään loukkaavana eleenä.
Unna Lehtipuu
Järjestötoiminta
Kansainväliset kysymykset ovat Lehtipuulle olleet tärkeässä roolissa, sekä opiskeluissa, töissä että luottamustoimissa.
Opiskeluaikana Lehtipuu toimi aktiivisesti nuorisojärjestöissä, Pohjola-Nordenin nuorisoliiton puheenjohtajana sekä Norden-nuorisojärjestöjen pohjoismaisen kattojärjestö Nordens Ungdomin puheenjohtajana. Hän on myös hallituksen jäsen ja perustajajäsen vuonna 2014 perustetussa Uhrirahaston ystävät -yhdistyksessä, joka toimii kansainvälisen ihmisoikeustuomioistuimen alaisuudessa, Elisabeth Rehnin puheenjohtajuudessa. Vuosina 2013–14 hän oli Ulkomaantoimittajien yhdistyksen hallituksen jäsen, sekä vuonna 2014 yhdistyksen puheenjohtaja. Lehtipuu on myös ollut käynnistämässä useita vertaistoimintaan rakentuvia naisverkostoja vuodesta 2002, niin Suomessa kuin ulkomailla. Hän on ollut aktiivinen sijoittamiseen liittyvissä yhteisöissä ja verkostoissa, ja aktiivisesti edistänyt naisten taloustaitoja ja sijoittamista.
Veljeslinna
Asunto-osakeyhtiö Veljeslinna on Tampereen Amurin kaupunginosassa, Pirkankadun ja Sotkankadun kulmassa sijaitseva seitsenkerroksinen asuintalo, jonka on suunnitellut arkkitehti Jaakko Tähtinen. Talo valmistui 1951–1952 ja siinä on 72 asuinhuoneistoa, neljä liikehuoneistoa ja kokoushuoneisto talon kulmaosan ylimmässä kahdeksannessa kerroksessa.
Veljeslinna on rakennustaiteellisesti ja kaupunkikuvallisesti merkittävän umpikorttelin osa. Talo on suojeltu.
Dieselmoottori
Sovelluksia
Nopeakäyntisiä dieselmoottoreita (yli 1 000 kierrosta minuutissa) käytetään yleisesti työkoneiden, vetureiden, ajoneuvojen ja veneiden voimanlähteenä. Myös ilmailumoottoreita on nopeakäyntisiä. Keskinopeita moottoreita (200–1 000 kierrosta minuutissa) käytetään esimerkiksi laivoissa ja vetureissa. Hidaskäyntisiä moottoreita (alle 200 kierrosta minuutissa) käytetään laivoissa ja voimalaitoksissa.
Raideliikenne
thumb|250px|Dv12-veturin päädieselmoottori, Tampella-MGO V16 BSHR. Sähkökäyttö on pitkälti syrjäyttänyt dieselmoottorin raideliikenteessä, mutta sähköistämättömillä radoilla dieselvetureita käytetään edelleen. Pitkien etäisyyksien maissa, kuten Yhdysvalloissa, dieselvetureiden käyttö on edullisempaa kuin ratojen sähköistäminen.
Dieselvetureiden haittoja ovat monimutkainen rakenne ja suhteellinen kalleus. Verrattuna vastaavankokoiseen sähköveturiin dieselveturin teho on yleensä huomattavasti alhaisempi. Veturidieselmoottorit ovat yleensä kokoisekseen sekä tehokkaita että toisaalta mahdollisimman kestäviä. Moottorit ovat tyypillisesti korkeasti turboahdettuja ja ahtoilmanjäähdyttimin varustettuja nelitahtikoneita. Merkittävä poikkeus tähän on GM, joka on valmistanut vuodesta 1939 alkaen menestyksekkäästi kaksitahtisia veturidieselmoottoreita, joita on käytetty eri puolilla maailmaa.
Ajoneuvokäyttö
MAN-yhtiö toi ensimmäisen dieselmoottorilla varustetun kuorma-auton myyntiin Saksassa vuonna 1924. Henkilöautoissa dieselmoottori pääsi sarjatuotantoon vuonna 1936, kun markkinoille tuli Mercedes-Benz 260 D. Pienemmän kokoluokan autoissa dieselin läpimurto alkoi vuonna 1975, kun markkinoille tuli VW Golf Diesel.
Dieselautot kasvattivat suosiotaan Euroopassa pienen kulutuksen ja vääntöominaisuuksien vuoksi. Suomessa ja Ruotsissa dieselkäyttöisten osuus on pysynyt pienenä, koska näissä maissa verotus suosii bensiinikäyttöisiä autoja.
Dieselautoissa käytetään polttoaineena pääsääntöisesti dieselöljyä. Suomessa autoissa ei saa käyttää dieselöljyä tai bensiiniä lievemmin verotettuja polttoaineita, kuten kevyttä polttoöljyä. Lievemmin verotettujen polttoaineiden käytöstä on maksettava sanktiona polttoainemaksu, joka on autoilla 330–1 500 euroa/päivä ja muilla ajoneuvoilla 100–670 euroa/päivä. Traktorilla voidaan käyttää sanktioitua polttoainetta maksamalla 5 euroa päivältä. Polttoöljyä saa käyttää esimerkiksi työkoneissa, paikallismoottoreissa, generaattoreissa ja lämmöntuotannossa. Veneissä polttoöljyä ei saa enää käyttää.
Vuoden 2015 päästöskandaalin jälkeen päästöjen raja-arvot kiristyivät, jonka myötä autojen valmistaminen tuli kalliimmaksi. Autojen kustannuksen lisäksi polttoaineen hinta on noussut ja dieselautojen suosio on laskenut.
WC
Historia
Japanilaistyylinen käymälä, jonka viemäriaukon päälle kyykistytään. Kynnyksen vieressä olevat tossut ovat käymälän käyttäjää varten.|thumb Varhaisin tunnettu kaupunki, jossa on ollut viemäri ja hyödynnetty ulosteiden siirtoa veden avulla on kuulunut induskulttuuriin (2600–1800 eaa.). Myös roomalaisilla oli käytössä viemärijärjestelmä, jonka pääuoma oli Cloaca Maxima. Keskiajalla linnoissa oli tunnettuna käytäntönä rakentaa vessat niin, että ulosteet putosivat vallihautaan tai muuhun vesistöön, kuten Olavinlinnassa.
Dieselmoottori
Aiheesta muualla
Dieselmoottorien valmistajia:
Jakob Stenqvist
Seuraura
Kaudeksi 2023–2024 Stenqvist siirtyi vuoden mittaisella sopimuksella Rauman Lukkoon.
Bunbury
Ilmasto
Bunburyssa on Köppenin ilmastoluokituksen mukaan kuumakesäinen välimerenilmasto. Kesällä on lämmintä sekä kuivaa ja talvisin leutoa sekä sateista. Yli sadan viimeisimmän vuoden ajanjaksolla kaupungin vuoden keskilämpötila on noin 16 °C ja keskimääräinen sademäärä 560 millimetriä. Tammikuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 12 °C. Korkein kaupungissa mitattu lämpötila on 41 °C ja alin 0 °C. Sateisin kuukausi on kesäkuu, jolloin sataa keskimäärin noin 180 millimetriä. Tammikuu puolestaan on kuivin kuukausi. Silloin keskimääräinen sadanta on 0 millimetriä.
Marat Husnutdinov
Seuraura
Minnesota Wild varasi Husnutdinovin toisella kierroksella 37. pelaajana NHL:n varaustilaisuudessa 2020. Kaudella 2020–2021 hän debytoi SKA Pietarin KHL-joukkueessa. Husnutdinov teki KHL-debyyttinsä 23. syyskuuta 2020 Sibir Novosibirskiä vastaan. Hän sai ottelussa jääaikaa 14.39 minuuttia ja Husnutdinov keräsi teholukeman –1.
Eagles of Death Metal
Historia
Myöhemmin bändin nokkamies Jesse Hughes on joutunut arvostelun kohteeksi esittämiensä muslimeja koskevien kommenttien vuoksi ja yhtye boikotoiduksi.
AIK Fotboll
Yleisö
AIK on perinteisesti kiinnostanut yleisöä ja sillä on ollut 34 kaudella Ruotsin suurin yleisömäärä. Siihen ei ole mikään muu ruotsalaisseura pystynyt. Asiaa kuvastaa myös hyvin se, että kaudella 2005 seuran yleisökeskiarvo oli koko Ruotsin neljänneksi suurin huolimatta siitä, että se ei edes pelannut kyseisellä kaudella pääsarjassa, vaan Ruotsin toiseksi ylimmällä sarjatasolla.
Hygienia
Henkilökohtainen hygienia
Henkilökohtainen hygienia vaatii vähintään neljä kertaa viikossa huolellisen sukuelinten, peräaukon sekä muiden alueiden pesun. Hiukset kannattaa pestä 3-4 kertaa viikossa, sillä rasvainen päänahka ja hiukset sisältävät paljon mikrobeja. Rasvaiset hiukset sisältävät mikrobeja enemmän kuin kuivat. Toisaalta kuiva päänahka levittää ympäristöönsä hiukkasia ja hilsettä. Monilla työpaikoilla, varsinkin hoitotyössä pitkät hiukset tulee pitää kiinni ja niiden koskettelua ja harjausta tulee välttää. Hiussuojan käyttö on myös useissa ammateissa välttämätöntä (esimerkiksi elintarviketeollisuus). Nenää ja suuta ei tule kosketella, eikä myöskään näppylöitä tai näkyviä epäpuhtauksia. Hampaiden ja suunhoito on tärkeää, koska niiden huono hoito altistaa sairauksille. Oikeat aivastamis- ja niistämistavat ovat myös osa hyvää hygieniaa. Iho suojaa ihmistä monilta taudeilta, mutta se on myös herkkä ärsytykselle. Vahingoittunut iho on avoin väylä bakteereille, ja näin ollen huonosti hoidettuna altistaa infektioille.
Seitsenkymmenet (mormonismi)
Sekä seitsenkymmenten lukumäärä että heidän toimenkuvansa on kokenut muutoksia MAP-kirkon historian kuluessa.
Seitsenkymmenten ensimmäisen koorumin muodostaminen
Vuonna 1975 Spencer W. Kimball järjesti uudelleen Seitsenkymmenten ensimmäisen koorumin. Tähän vaikutti ennen muuta se, että maailmanlaajuinen ja nopeasti kasvava kirkko tarvitsi enemmän yleisauktoriteetteja. Ensimmäinen koorumi muodostui seitsenkymmenten presidenteistä ja uusista jäsenistä, jotka presidentti Kimball kutsui. Vuonna 1976 Kahdentoista apostolin koorumin apulaiset liitettiin myös seitsenkymmenten ensimmäiseen koorumiin. Sen johtoon nousi seitsenjäseninen "seitsenkymmenten presidenttikunta". Jäsenyys ensimmäisessä koorumissa oli periaatteessa elinikäinen, vaikka sairastuneet tai korkeaan ikään ehtineet jäsenet saivatkin vetäytyä eroon aktiivisesta palveluksesta.
Vuonna 1989 vakiinnutettiin käytäntö, jonka mukaan seitsenkymmenten ensimmäisen koorumin jäsenet vapautetaan aktiivisesta palveluksesta, kun he täyttävät 70 vuotta tai tulevat terveyssyistä estyneiksi hoitamaan virkaansa. Mikäli heidän terveytensä sallii, heidät voidaan kuitenkin kutsua kirkon lähetysjohtajiksi tai temppelien johtajiksi. He säilyttävät myös paikkansa ensimmäisen koorumin jäseninä.
Alueseitsenkymmenet
Huhtikuussa 1995 pidetyssä kirkon yleiskonferenssissa presidentti Gordon B. Hinckley ilmoitti, että kirkkoon oli luotu uusi alueellinen johtajuusmalli nimeltä "alueauktoriteetit". Näiden tarkoituksena oli korvata kahdentoista apostolin paikallisedustajat, jotka tähän saakka olivat muodostaneet sillan yleisauktoriteettien ja kirkon vaarna- ja lähetysjohtajien väille. Vuonna 1997 päätettiin, että uudet alueauktoriteetit vihittäisiin seitsenkymmenen virkaan. Heitä tultaisiin kutsumaan "alueseitsenkymmeniksi", ja he tulisivat muodostamaan seitsenkymmenten kolmannen, neljännen ja viidennen koorumin. Toisin kuin ensimmäisen ja toisen koorumin seitsenkymmenet, alueseitsenkymmenet eivät siis käyttäisi hallintovaltaa koko kirkossa, eikä heitä sen tähden pidettäisi yleisauktoriteetteina.
Muut yhteisöt
Myöhempien aikojen pyhien muista yhteisöistä Kristuksen yhteisöllä, bickertonilaisilla ja Apostolic United Brethrenillä on seitsenkymmenten virka.
Here to Stay
Yleiskatsaus
Albumin musiikkia voi esimerkiksi kuvailla siten, että se yhdistää myöhemmän Entombedin rock-vaikutteet Carcassin Heartwork-albumin aikaiseen melodiseen ilmaisuun. Miika Partalan vokalisointiakin on verrattu Jeff Walkerin tuolloiseen ulosantiin. Here to Stayn musiikissa on myös saman kaltaisuuksia Napalm Deathin 1990-luvun puolivälin materiaalille, joka yhdisteli death metalia ja punk rockia. Toiset ovat löytäneet yhtäläisyyksiä myöhempään Gorefestin tuotantoon. Albumin kannessa on kuvattu vanha, hylätty moottoripyörä, jonka renkaat ovat tyhjentyneet. Pyörä ei enää menossa mihinkään vaan on paikalla jäädäkseen; kuva symboloi ihmisen elämän rajallisuutta ja yhtyeen mukaan muistuttaa, että ihmisen on elettävä muistaen kuolevansa.
Vastaanotto
Tiiviin kirjoitusvälin vuoksi albumin kappaleet ovat tyyliltään hyvin yhtenäisiä: kriitikot kirjoittivat Here to Staysta aikanaan, että albumin kappaleet ovat osin turhankin samanlaisia. Samasta asiasta moittivat myös monet yhtyeen ihailijat, vaikka pääsääntöisesti Here to Stay sai myönteisemmän vastaanoton kuin edeltäjänsä.
Frankfurt am Main
Frankkien kahlauspaikasta Euroalueen keskukseksi
Frankfurtissa oli järjestetty kuninkaanvaaleja jo vuodesta 1147, samoihin aikoihin kaupungin ympärille rakennettiin muuri. Vuonna 1356 siitä tuli virallisesti Saksan kuninkaiden valitsemispaikka. Vuosina 1562–1792 kaupunki oli keisareiden kruunauspaikka. 1200- ja 1300-luvulla Frankfurt toimi Reinin–Mainin alueen kaupunkien liiton pääpaikkana. Vuoden 1300 tienoilla Frankfurt peri Ranskan Champagnen aseman lännen ja idän välisen kaupan välittäjänä ja siitä kasvoi Euroopan kauppa- ja tavaraliikenteen keskuspaikka. Frankfurt oli jatkuvasti riidoissa Hanaun ja Hessenin maakreivien kanssa, ja kaupungin suhteet Mainzin arkkihiippakuntaan olivat huonot. Nämä vastakkainasettelut kestivät aina 1800-luvulle. Tätä vuosisataista vihanpitoa on pidetty eräänä syynä siihen, että Wiesbadenista tuli Hessenin pääkaupunki Frankfurtin sijasta. Kaupungin kehitystä varjostivat 1500- ja 1600-luvuilla juutalaisvainot sekä riidat luterilaisten ja kalvinistien kesken. Tästä huolimatta taiteet, tieteet ja liike-elämä alkoivat kukoistaa 1500-luvulla. Aina 1400-luvulta 1600-luvulle asti Frankfurtissa järjestettiin Saksan merkittävimmät kirjamessut. Perinne elvytettiin jälleen vuonna 1949.
Sodan jälkeen keskustaan rakennettujen rakennusten (Neubauten) tullessa taloudelisen elinikänsä päähän, vanhaakaupunkia on rakennettu kortteli kerrallaan jälleen entisekseen.
Kaupunginosat
1800-luvun puoliväliin asti Frankfurt am Mainin alue käsitti nykyiset kaupunginosat Altstadt, Innenstadt, Bahnhofsviertel, Gutleutviertel, Gallusviertel, Westend, Ostend, Riederwald, Sachsenhausen sekä osia Nordendistä. Vuodesta 1877 alkaen lukuisia ympäristökuntia liitettiin Frankfurtin kaupunkiin.
Liikenne
Frankfurtin päärautatieasema puolestaan on yksi Euroopan tärkeimmistä rautatieliikenteen solmukohdista. Matkustajamäärältään (350 000 matkustajaa vuorokaudessa) se on Hampurin päärautatieaseman jälkeen Saksan toiseksi suurin Münchenin päärautatieaseman ohella. Alueeltaan se kuuluu Leipzigin ja Zürichin päärautatieasemien ohella Euroopan suurimpiin. Asema avattiin elokuussa 1888. Vuonna 2002 valmistui Frankfurtista Kölniin uusi ICE-junille tarkoitettu suur­nopeus­rata, joka lyhensi matkustusaikaa 1¼ tunnilla. Lisäksi asemalta on suurnopeusrata Pariisin Gare de l'Estin asemalle, jonne matka kestää neljä tuntia.
Koulutus
Frankfurt am Mainissa on kaksi yliopistoa ja useita ammattikorkeakouluja. Vanhin ja tunnetuin yliopisto on 1914 perustettu Johann Wolfgang Goethe-Universität. Lisäksi kaupungissa on Frankfurt School of Finance & Management, jolla on kampusalue Frankfurter Ostendissä. Taiteellista korkeakouluopetusta tarjoavat Johann Friedrich Städelin vuonna 1817 perustama Staatliche Hochschule für bildende Künste (Städelschule) sekä 1878 perustettu Dr. Hoch's Konservatorium. 1971 perustettu Fachhochschule Frankfurt am Main kouluttaa insinöörejä ja taloustieteilijöitä. Lisäksi Frankfurtissa sijaitsee Max-Planck-Institute für europäische Rechtsgeschichte (MPIER), Biophysik und Hirnforschung.
Mario Tullio Montano
Olympiamitaliensa lisäksi Montano saavutti säilän joukkuekilpailussa MM-pronssimitalit Wienissä 1973, Göteborgissa 1974 ja Grenoblessa 1975. Hän kuoli 73-vuotiaana Livornossa 27. heinäkuuta 2017.
Puolan sotatila
Puolasta kotoisin ollut paavi Johannes Paavali II otti kantaa kotimaassaan tapahtuneisiin väkivaltaisuuksiin ja kehotti osapuolia lopettamaan väkivaltaisuudet. Sotatila kumottiin virallisesti 22.7.1983. Maan kommunistijohto onnistui tavoitteessaan. Puolassa kytenyt vastarinta nujerrettiin kovalla kädellä, eikä Solidaarisuus-liike kyennyt vastustamaan kommunismidiktatuuria sotatilan aikana. Sotatilalla oli suuri vaikutus siihen, ettei muualla itäblokin maissa esiintynyt levottomuuksia ennen kuin Mihail Gorbatšov nousi valtaan Neuvostoliitossa. Sotatilan jälkeen maan hallinto pehmensi otettaan hieman ja vapautti poliittisia vankeja. Solidaarisuus-liikkeen ei kuitenkaan annettu jatkaa toimintaansa.
Buffalo
Historia
thumb|center|upright=3.55|Näkymä Buffaloon vuonna 1911.
Kulttuuri
Buffalossa on useita taidegallerioita, kuten:
Peik Gästrin
Peik Lars Erik Gästrin (s. 6. heinäkuuta 1934 Helsinki) on suomalainen, olympialaisissakin kilpaillut purjehtija.
Suldaan Said Ahmed
Elämä
Somaliassa syntynyt Said Ahmed muutti Suomeen vuonna 2008 perheenyhdistämisen kautta. Hän asui aluksi Pohjois-Karjalassa Kontiolahdella, kunnes muutti Helsinkiin vuonna 2011. Said Ahmed on työskennellyt Helsingin Diakonissalaitoksen yhteisötyöntekijänä. Hän on aikaisemmin työskennellyt muun muassa vartijana. Koulutukseltaan Said Ahmed on turvallisuusvalvoja. Sosiaalisessa mediassa hän on esiintynyt myös nimellä Musta Leijona.
Said Ahmed pyrki Helsingin kaupunginvaltuustoon ensimmäistä kertaa sitoutumattomana vasemmistoliiton ehdokkaana vuonna 2012, jolloin hän sai 91 ääntä. Vuonna 2016 Said Ahmed valittiin vasemmistoliiton puoluevaltuuston ensimmäiseksi varapuheenjohtajaksi. Hänestä tuli ensimmäinen pakolaistaustainen henkilö, joka on Suomessa valittu puoluejohtoon. Said Ahmed valittiin Helsingin kaupunginvaltuustoon vuoden 2017 kunnallisvaaleissa, jolloin hän sai yli 1 000 ääntä ja oli vasemmistoliiton viidenneksi suosituin ehdokas Helsingissä. Said Ahmed oli vasemmistoliiton ehdokkaana myös vuoden 2019 eduskuntavaaleissa, mutta jäi varasijalle. Said Ahmed valittiin uudelleen Helsingin kaupunginvaltuustoon vuoden 2021 kunnallisvaaleissa 1 634 äänellä. Syyskuussa 2021 hän nousi eduskuntaan toiselta varasijalta, kun Paavo Arhinmäki siirtyi Helsingin apulaispormestariksi ja ensimmäisellä varasijalla ollut Silvia Modig päätti jatkaa europarlamentissa.
Bophuthatswana
Bophuthatswanan kriisi
Maaliskuussa 1994 nimellisesti Bophuthatswanan ANC:tä kannattaneet kodinturvajoukot kaappasivat vallan ja vangitsivat Lucas Mangopen. Eläkkeellä oleva kenraali ja afrikaanerinationalistisen Afrikaner Volksfront-puolueen johtajiin kuulunut Constand Viljoen loi nopeasti suunnitelman, jonka mukaan joukko puolueeseen kuuluneita Etelä-Afrikan armeijan ja poliisin upseereita hyökkäisi Bophuthatswanaan ja palauttaisi Mangopen valtaan tarkoituksena ylläpitää suurapartheid-järjestelmää. Mangope ilmoitti, että hyökkäyksessä ei saisi käyttää AWB:n jäseniä heidän poliittisen arkaluonteisuutensa vuoksi.
Bandyliigakausi 1991–1992
Mestaruuden voitti Botnia Helsingistä. Mestaruus oli seuran toinen.
Dominick Argento
Dominick Argento (27. lokakuuta 1927 – 20. helmikuuta 2019 ) oli oopperoistaan ja laulumusiikistaan tunnettu yhdysvaltalainen klassinen säveltäjä. Hän voitti laulusarjallaan From the Diary of Virginia Woolf Pulitzerin musiikkipalkinnon vuonna 1975.
Petkeljärven kansallispuisto
Palvelut
thumb|Telttailu on sallittua aidatulla alueella Petraniemessä Petkeljärven kansallispuiston rakennuskantaa on uusittu 2000-luvulla. Talvella 2007 Petraniemen opastuskeskuksen ravintola- ja majoitussiivet ovat yhdistyneet ja ravintola on laajentunut 60-paikkaiseksi. Uudet tilat avattiin toukokuussa 2007.
Opastuskeskuksessa on kanoottien ja veneiden vuokraus ja maasto-opastukset.
Hallsbergin kunta
Hallsbergin kunta on Örebron läänissä sijaitseva Ruotsin kunta. Maakuntajaossa se kuuluu Närkeen. Kunnan keskustaajama on Hallsberg.
Vuonna 2007 kunnassa oli 106,86 km² peltoa, joten saman ajankohdan maapinta-alaan vertaamalla saadaan peltojen osuudeksi 16,7 prosenttia kunnan maapinta-alasta.
Kuntajaon kehitys
Vuoden 1862 kunnallislakien astuessa voimaan alueen pitäjistä (Bo, Hallsberg, Sköllersta, Svennevad ja Viby) muodostettiin jokaisesta oma maalaiskunta. Rautateiden risteykseen kasvaneesta Hallsbergistä tuli taajaväkinen yhdyskunta vuonna 1883. Taajaväkinen yhdyskunta sijaitsi osin Hallsbergin ja osin Kumlan maalaiskunnassa. Hallsbergin taajama-alue erotettiin jo vuonna 1908 maalaiskunnista Hallsbergin kauppalaksi. Muita taajaväkisiä yhdyskunta olivat Pålsboda (perustettu Sköllerstan maalaiskuntaan vuonna 1941), Östansjö ja Vretstorp (molemmat perustettu Vibyn maalaiskuntaan vuosina 1943 ja 1945). Ne lakkautettiin 1950-luvun puolivälissä.
Jevgeni Malkin
Metallurg Magnitogorsk (2003–2006)
Pittsburgh Penguins varasi Malkinin NHL:ään vuonna 2004, koko varaustilaisuuden toisena pelaajana. Kaudella 2004–2005 NHL:ää ei pelattu, ja liigan käynnistyessä syksyllä 2005 Malkin jäi vielä kaudeksi 2005–2006 Metallurg Magnitogorskiin.
Hallsbergin kunta
Väestönkehitys
Hieman vanhempien vuoden 2009 lopun tietojen mukaan kunnassa asui 254 Suomessa syntynyttä, mikä vastasi 1,7 prosenttia kunnan väestöstä.
Vuoden 2011 lopussa kunnan väestö jakautui eri ikäryhmiin seuraavasti:
Lapin luonto
Aluejako
Varsinaista Tunturi-Lappia, jossa havupuu on hävinnyt kokonaan maisemasta, riittää Suomen puolelle vähemmän kuin naapurimaihin. Länsi-Lapissa se alkaa Kuttasen ja Leppäjärven kylien pohjoispuolelta, Itä-Lapissa Kaamasen kylästä. Kilpisjärven-Haltin seutuja lukuun ottamatta, jossa sijaitsee kymmeniä yli tuhannen metrin korkeuteen kohoavia tuntureita (korkein Halti 1328 m), Suomen Tunturi-Lapin korkokuva on loivasti kumpuilevaa. Vaikka paljakka-alueemme onkin suhteellisen pienialainen, tuntureiden eliöyhteisöt muodostavat tärkeän osan Suomen luonnon monimuotoisuutta. Varsinkin monet kauniit kukkakasvit kasvavat vain tuntureilla ja ovat matkailullinen vetonaula. Tunturilinnut ovat samanlainen houkutin.
Geologia ja luonto
Avotunturia eli paljakkaa on monenlaista. Rehevillä niityillä kukkii heinä-elokuussa suhteellisen matalakasvuinen, mutta monipuolinen kasvilajisto, karummat tunturikankaat ovat jäkälien ja varpujen peitossa ja kaikkien karuimmilla mailla on pelkästään kivikkoa eli rakkaa.
Lumi ja vesistöt
Palsoilla vuorottelevat vetiset painanteet ja jopa seitsemän metriä korkeat jättiläismäiset turvekummut, jotka ovat sisältä ikijäässä puolen metrin paksuisen sulan pintakerroksen alapuolella. Lapin vanhimmat palsat ovat noin 3 000 vuotta vanhoja. Palsojen ytimiä lukuun ottamatta Pohjoiskalotilla ei ole ikiroutaa niin kuin Siperiassa ja Pohjois-Amerikassa. Myöskään varsinaista tundraa ja arktista vyöhykettä ei Fennoskandiasta löydy. Suomen ”tundra” on puutonta tunturia, jossa puuttomuus johtuu tunturin korkeudesta eikä riittävän pohjoisesta sijainnista. Suomalaisia tunturikoivumetsiä ja sen yläpuolisia alueita kutsutaan useinsubarktiseksi eli puoliarktiseksi vyöhykkeeksi. Suomessa vältellään tundra-sanan käyttöä, vaikka saamen kielen ”tuoddar” ja suomen kielen ”tunturi” lienevät tundra-sanan kantana. Tundra voidaan määritellä kasvillisuuden perusteella: esim. tunturikohokkia, haproa ja sinirikkoa kasvavat maat ovat tundraa.
Parabola GNU/Linux-libre
Parabola GNU/Linux-libre on Linux-jakelupaketti i686, x86-64 ja ARMv7 arkkitehtuureille. Se pohjautuu Arch Linux ja Arch Linux ARM Linux-jakeluihin ja sen päivitysmalli on rolling release. Parabola on Free Software Foundationin suosittelema käyttöjärjestelmä, sen sisältäessä vain vapaita ohjelmistoja ja kaikki ei-vapaa binääri on poistettu. Parabola käyttää tavanomaisen Linux-ytimen sijasta Linux-libre-ydintä.
Eroguro
Eroguro (エログロ) (sanoista erotic ja grotesque) on japanilaisen populaarikulttuurin eräs tyylisuuntaus. Eroguro tarkoittaa vapaasti suomennettuna "eroottista groteskiutta" tai "erotisoitua groteskiutta". Eroguro-tyyliä edustavat muiden muassa jotkin anime- ja mangasarjat sekä j-rock-yhtyeet. Angura kei on eroguron alalaji.
Työ- ja elinkeinokeskus
Te-keskusten organisaatiouudistuksen yhteydessä vuoden 2009 alussa virallinen nimi lyheni työ- ja elinkeinokeskukseksi sekä luovuttiin vanhasta kolmen ministeriön alaisesta osastosta, jotka olivat:
Luettelo profeetta Muhammedin elämäkerroista
thumb|Turkkilaiseksi puettu Muhammed seisoo keskenään kiistelevien oppineiden keskellä käsissään miekka ja puolikuu ja polkee jalkoihinsa ristin, maapallon ja Mooseksen lakitaulut. Oppineet vasemmalla ovat kristittyjä, oikealla muhamettilaisia. Muhammedin kupeella roikkuu naamio, joka symboloi kaksinaamaisuutta. Hänen käsivarrellaan on Koraanin tekstiliuska, mushaf. Muhammedille on piirretty naiselliset rinnat. (allegoriset hahmot olivat yleensä naisia, mutta kuva on samalla pilkallinen) Taustalla uhkaa muslimiarmeija, jonka kapteeni on kuvan toinen Muhammed-muotokuva.. Kuva Humphrey Prideauxin Muhammed -elämäkerran ranskankielisestä käännöksestä 1698. Luettelo profeetta Muhammedin elämäkerroista on historiallinen katsaus Muhammedin elämäkertoihin. Se sisältää vain pienen osan niistä teoksista, jotka on kirjoitettu islamin profeetan elämästä. Esimerkiksi Amazon-verkkokaupasta tehty haku antaa lähes 200 teosta hakusanalla "Biography of Prophet Muhammad". Kaikki tähänastiset biografiat perustuvat Ibn Ishaqin Bagdadissa 760-luvulla kirjoittamaan ensimmäiseen Muhammedin elämäkertaan Sirat rasul Allah.
Nykyaika
Profeetta Muhammedista kirjoitetaan runsaasti islamilaisia elämäkertoja, jotka oikeastaan ovat hagiografioita. Ne nojautuvat islamin pyhiin kirjoituksiin eli Koraaniin ja hadithien antamaan perimätietoon.
1900-luku
1900-luvulla tärkeimpiä eurooppalaisia Muhammedin elämäkerran kirjoittajia oli tanskalainen orientalisti Frants Buhl, jonka Muhammed-elämäkerta ilmestyi vuonna 1903 sekä William Montgomery Watt. Maxime Rodinsonin elämäkerta Mahomet vuonna 1961 käännettiin monille kielille ja kiellettiin lukuisissa arabimaissa. Rodinson uskoi perinteiseen tapaan, että Muhammedista oli mahdollista kirjoittaa elämäkerta. Kommunistina hän kiinnitti kirjassa paljon huomiota taloudellisiin ja yhteiskunnallisiin taustatekijöihin.
Edvin Rautell
Otto Edvin Rautell (4. tammikuuta 1862 Helsinki – 1. tammikuuta 1935 Helsinki ) oli suomalainen toimittaja, joka teki pitkän uran lehdistön palveluksessa.
Renault–Nissan C -pohjalevy
Renault–Nissan C -pohjalevy on Renault’n ja Nissanin yhteistyössä kehittämä pohjalevy keskikokoisille etu- ja nelivetoisille autoille, joissa moottori on sijoitettu poikittain. Sen seuraajaksi kehitettiin modulaarinen CMF-pohjalevy.
Inaguanpäivännouto
Inaguanpäivännouto kasvaa noin 40–80 cm korkeaksi, ja sen varsi on haarainen. Lehdet ovat muodoltaan tasasoukkia tai suikeita, väriltään vihreitä ja pääsuonen kohdalta karvaisia. Kukinto on terttumainen ja kukkien terälehdet ovat keltaisia. Verholehdet ovat 2,8–4,5 mm pitkiä. Kukat ovat kaksineuvoisia. Inaguanpäivännouto kukkii huhti–toukokuussa ja tuottaa hedelmiä touko–heinäkuussa, joskus elokuussakin. Kukkaperät kääntyvät hedelmäasteella.
BAP Chipana (SS-34)
Valmistus
Tyypin 209 sukellusvene tilattiin 21. maaliskuuta 1977 Saksasta Howaldtswerke-Deutsche Werft AG:lta Kielistä, missä köli laskettiin 1. marraskuuta 1978. Alus piti nimetä 1800-luvulla eläneen insinöörin Federico Blumen kunniaksi BAP Blumeksi, mutta 21. huhtikuuta 1980 nimi vaihdettiin BAP Chipanaksi Perun ja Chilen välillä 12. huhtikuuta 1879 käydyn Chipanan taistelun muistoksi. Alus laskettiin vesille 19. toukokuuta 1981 ja liitettiin laivastoon 28. lokakuuta 1982.
Panostaja
Ylipanostajan pätevyyskirja
Ylipanostaja on panostajan pätevyyskirjan luokka. Ylipanostajan pätevyyskirjalla saa räjäyttää sekä asutulla että asumattomalla alueella, ilman vuorokautisia tai yhteen panostilaan liittyviä rajoituksia. Ylipanostajan pätevyyskirjan saamiseksi vaaditaan panostajan pätevyyskirja sekä todistus ylipanostajan kurssin hyväksytystä suorittamisesta. Näiden lisäksi vaaditaan työkokemusta panostajana vähintään 12 kuukautta, josta vähintään 3 kuukautta ylipanostajan pätevyyttä edellyttävässä räjäytystyössä ja sosiaali- ja terveysministeriön hyväksymälle kuulustelijalle suoritettu ylipanostajan tutkinto.
Hampus Furuhjelm
Alaskassa ja Tyynellämerellä
Furuhjelmin saavutuksiin kuvernöörikautena Alaskassa 1859–1864 on luettu venäläisten ja alkuasukkaiden välisen luottamuksen palauttaminen ja vihollisuuksien lakkauttaminen sekä Alaskasta Kaliforniaan suuntautuneen jääkaupan tervehdyttäminen ja laajentaminen. Yleisesti ottaen kausi oli kuitenkin jo venäläisten siirtokuntien rappeutumisen aikaa. Metsästys oli riistopyynnin takia käytännössä loppunut, eivätkä pyrkimykset hiilikaivosten perustamiseksi toteutuneet. Siirtokuntien tarkastusraportti 1860 ei ollut rohkaiseva, mutta Furuhjelm sai kuitenkin lykätyksi alueen myyntiä. Furuhjelm jäi Venäjän Amerikan toiseksi viimeiseksi kuvernööriksi. Alaska siirtyi Yhdysvalloille 7,2 miljoonan dollarin kauppasummasta hänen seuraajansa ruhtinas Dmitri Maksutovin kauden päätteeksi 1867.
SVT Barnkanalen
Historia
Elokuussa 2008 kanavalle tehtiin uudenlainen ilme. Uudessa tunnuksessa lukee vain "SVTB", mutta kanavaan viitataan yhä nimellä "Barnkanalen". Samalla SVTB:stä tuli osa SVT:n pääkanavia yhdessä SVT1:n ja SVT2:n kanssa. Vuonna 2012 nimeksi vaihdettiin SVT Barnkanalen.
Nykyään SVT Barnkanalen esittää ohjelmaa joka päivä aamusta alkuiltaan, jolloin SVT24 aloittaa lähetykset.
Simppuahvenet
Simppuahvenet (Harpagiferidae) on ahvenkaloihin kuuluva kalaheimo. Heimon lajeja tavataan eteläisen pallonpuoliskon kylmissä vesissä.
Levinneisyys
Suurin osa simppuahventen heimon lajeista elää Etelämantereen lähistöllä. Poikkaeuksia ovat Falklandinsaarilla tavattava töyhtösimppuahven ja Etelä-Amerikan eteläkärjen läheisyydessä tavattava Harpagifer bispinis.
Zane McIntyre
Ura
McIntyre siirtyi Pohjois-Dakotan yliopistoon pelattuaan USHL-joukkue Farjo Forcessa, jossa hänet valittiin kaudella 2011–2012 USHL:n parhaaksi maalivahdiksi.
Gandharan kulttuuri
Edeltäjiä
Gandharan kulttuuria edelsi esiharappalainen ja harappalainen kulttuuri. Varhaiset kulttuurit, muun muassa indus-kulttuuri, levitti vaikutuksensa tänne. Alueella viljeltiin jo varhain riisiä.
Carmen (nimi)
Nimipäivät
Norjassa Carmen viettää nimipäivää 27. toukokuuta.
Paukkaja
Paukkajan koulu
Sotavuodet vaikuttivat Paukkajan koulun toimintaan. Vuonna 1939 koulutyö keskeytettiin sodan takia joulukuusta lukuvuoden loppuun asti. Sodan loppumisesta, maaliskuusta 1940 elokuulle koulu toimi sotilasmajoituksena. Vuonna 1941 alakoulua ei pidetty, sillä opettaja Maija Nuutinen oli lottana töissä rintamalla. Samana vuonna oli myös ylä- ja jatkokoulussa häiriöitä koulutarpeiden puuttumisen takia. Alakoulun toiminta keskeytyi vielä pariin otteeseen syyskuussa 1944 sotilasmajoituksen vuoksi.
Herbert Katz
thumb|right|Herbert Katz Herbert Abraham Katz (10. joulukuuta 1926 Turku – 1. joulukuuta 2007 Göteborg, Ruotsi ) oli suomalainen jazzkitaristi.
Dennis Wideman
Ammattilaisura
Wideman lopetti pelaajauransa kauden jälkeen.
Renault–Nissan CMF -pohjalevy
CMF-A+
CMF-A+ on hieman suurempia malleja varten kehitetty versio CMF-A-pohjalevystä.
CMF-C/D
CMF-C/D on pohjalevyn ensimmäisenä esitelty versio, jota käytetään keskikokoluokan automalleissa.
EXOSAT
thumb|250px EXOSAT (European X-Ray Observatory Satellite) oli Euroopan avaruusjärjestön ensimmäinen röntgensatelliitti. Se rakensi saksalainen Messerschmitt-Bölkow-Blohm-yhtiö (MBB).
Louise Reichardt
Reichardtin isä Johann Friedrich Reichardt ja äiti Juliane Benda olivat säveltäjiä. Äiti kuitenkin kuoli tytön ollessa 4-vuotias, eikä isällä ollut aikaa tai halua opettaa tytärtään. Hän opettelikin säveltämistä pitkälti itsenäisesti. Perheen koti veti puoleensa monia ajan johtavista runoilijoista, joihin kuuluivat Johann Wolfgang von Goethe, Ludwig Tieck, Novalis, Friedrich ja August Wilhelm von Schlegel, Joseph von Eichendorff, Clemens Brentano sekä Bettina von Arnim. Näistä henkilöistä tuli Reichardtin ystäviä ja innoittajia.
Juovakuukala
Ulkonäkö ja koko
Juovakuukala voi kasvaa 25 cm pitkäksi. Sen vartalo on hopeankiiltoinen, vinoneliön muotoinen, ja siinä on neljä pystysuoraa mustaa juovaa. Kala muistuttaa ulkonäöltään hiukan lehtikalaa.
Vesiolot ja ravinto
Akvaariokalana juovakuukalaa pidetään yleensä murtovesiakvaariossa, Nuoria yksilöitä voi pitää makeassa vedessä, mutta kutuiän lähestyessä ne tarvitsevat vaiheittain yhä suolaisempaa vettä. Kuukaloja ruokitaan sekaruoalla: kuivattua levää ja äyriäispitoista ruokaa.
Valeri Legasov
Tšernobyl
Koska Legasov oli itsekin altistunut Tšernobyl-onnettomuuden aiheuttaman ground zeron säteilylle, hän alkoi tuntea muutoksia terveydessään ja masennusta. Hän teki itsemurhan 1988 Moskovassa. Hän jätti jälkeensä ääninauhan, jossa kertoi kaikki tuntemattomatkin faktat onnettomuudesta.
Anna Politkovskaja
Reaktiot
Venäjän presidentti Vladimir Putin sanoi heti tapahtuman jälkeen maansa ryhtyvän Politkovskajan surmaajan löytämiseksi ”kaikkiin tarvittaviin toimiin”.
Satu Maaranen
Työskentely
Satu Maaranen työskentelee freelancerina muun muassa Marimekolle, ranskalaiselle Petit Bateaulle sekä suomalaiselle Siloa & Mook -vaatemerkille. Maaranen toimii myös Pre Helsinki -organisaation luovana johtajana. Pre Helsinki -tapahtuma tekee suomalaista muotia tunnetuksi kansainvälisesti ja edesauttaa suomalaisten muotisuunnittelijoiden työllistymistä maailmalla.
ORG-Peking
Nykyinen joukkue
(Tilanne 30. lokakuuta 2020)
Hans Memling
Ennen Bruggeen muuttoaan Memling ilmeisesti asui jonkin aikaa Brysselissä. Memlingin tyylissä on vaikutteita Rogier van der Weydeniltä, jonka johdolla hän mahdollisesti opiskeli Brysselissä.
Leppävaaran kaupunkirata
Leppävaaran kaupunkirata on Helsingistä Huopalahden kautta Leppävaaraan johtava kaupunkirata, joka valmistui neliraiteiseksi elokuussa 2001. Se on samalla itäisin osa Turkuun johtavaa rantarataa.
Pohjois-Savon vaalipiiri
Vaalipiirin entisiä kuntia olivat Iisalmen maalaiskunta, Kangaslampi, Karttula, Kuopion maalaiskunta, Muuruvesi, Nilsiä, Riistavesi, Säyneinen, Varpaisjärvi ja Vehmersalmi.
Koijärven koulu
Uuden koulun rakentamisessa tehtiin paljon talkootyötä. Kannatusyhdistys organisoi piha- ja ympäristörakentamista.
Uudenseelanninenglanti
Uudenseelanninenglannissa on myös vaikutteita maorin kielestä. Siinä käytetään toisinaan muun muassa maorinkielisiä tervehdyksiä, kuten ”Kia ora!” Lisäksi uudenseelanninenglannin slangiin on lainattu sanoja maorista.
Uudessa-Seelannissa käytetään myös useita maorista lainaamattomia sanoja, jotka esiintyvät vain Uuden-Seelannin tai Uuden-Seelannin sekä Australian murteissa. Niitä ovat muun muassa:
Nikolai Baibakov
Nikolai Konstantinovitš Baibakov (, 6. maaliskuuta 1911 Baku – 31. maaliskuuta 2008 Moskova) oli neuvostoliittolainen (azerbaidžanilainen) valtiomies ja taloustieteilijä. Hän toimi muun muassa Gosplanin johtajana kahteen otteeseen, vuosina 1955–1957 ja 1965–1985. Hän oli viimeisiä Stalinin hallituksissa toimineita ministereitä.
Baibakov pysyi elämänsä loppuun asti vankkumattomana stalinistisen keskussuunnittelun puolustajana. Elämänsä loppuun asti hän luetteli teollisen tuotannon tilastotietoja, jotka hänen mielestään osoittivat että taloustieteilijöiden ehdotukset talouden seisahtumisesta 1970- ja 1980-luvuilla olivat virheellisiä.
Boeing B-50 Superfortress
B-50 -tyypin koneyksilö Lucky Lady teki matkalentämisen maailmanennätyksen, mikä tapahtui 27. helmikuuta - 2. maaliskuuta 1949. Kapteeni James Gallagherin komennossa, koneen 13-henkinen miehistö lensi välilaskutta maailman ympäri (37 734 km) ensi kertaa. Kone sai 4 kertaa ilmassa suoritetun tankkauksen. Matka-aika oli 3 vrk, 22 t, ja 1 min.
Micke Saari
Ura
Saari teki kaudella 2017–2018 JYPissä 40 runkosarja- ja kahdessa playoff-ottelussa tehot 4+4=8 sekä kymmenessä CHL-ottelussa tehot 2+1=3. Hän voitti CHL:n mestaruuden. Kaudella 2018–2019 Saari pelasi JYPissä 12 runkosarja- ja neljä CHL-ottelua sekä neljä ottelua lainalla KeuPa HT:n Mestis-joukkueessa, kunnes joulukuussa 2018 JYP vuokrasi hänet loppukaudeksi Saimaan Palloon. Joukkuetta valmentaa Saarelle Bluesin junioreista tuttu Tero Lehterä. Hän teki lopulta SM-liigan yhden kauden piste-ennätyksensä tehoilla 6+8=14. Saaren tehopisteistä 13 syntyi SaiPassa. Hän voitti joukkueen sisäisen tehotilaston lukemalla +10. Huhtikuussa 2019 Saari teki SaiPan kanssa vuoden mittaisen jatkosopimuksen.
Lillestrøm SK
Lillestrøm Sportsklubb on jalkapalloseura Lillestrømistä Norjasta. Se perustettiin vuonna 1917, kun kaksi paikallista seuraa yhdistyi. Seuralla on yli 2 300 jäsentä, ja sen miesten edustusjoukkue pelaa Norjan korkeimmalla sarjatasolla Eliteserienissä. Joukkue on voittanut viidesti Norjan mestaruuden ja neljästi cup-mestaruuden.
Hank Thompson
Thompson kuoli keuhkosyöpään 82 vuoden ikäisenä.
Esmer Yarim
Kappale sijoittui Euroviisuissa 25 maan joukosta sijalle 21. 10 pisteellä.
Behmin koulu
Koulurakennus
Uuden koulun siipirakennus tuhoutui elokuussa 1857 raivonneessa tulipalossa, jolloin opettajana toiminut säveltäjä Richard Faltin menetti lähes koko omaisuutensa. Mukana oli useita arvokkaita instrumentteja sekä hänen omia sävellyksiään. Koulun sulkemisen jälkeen rakennus oli Ferdinand Zeidlerin lesken omistuksessa, kunnes senaatti osti sen vuonna 1897 Viipurin pataljoonan kasarmialueen laajentamista varten. Koulurakennus oli jonkin aikaa pataljoonan esikunnan käytössä, mutta nykyään sitä ei enää ole.
1221 Amor
1221 Amor on pikkuplaneetta, joka kuuluu Maan lähelle tuleviin Amor-tyypin asteroideihin. Sen löysi E. Delporte vuonna 1932. Pikkuplaneetta sai nimensä roomalaisen mytologian Amor-jumalan mukaan. Ennen nimeämistään tämä asteroidi tunnettiin väliaikaisella tunnuksella 1932 EA1. Amor on Amor-asteroidien nimikkokappale. Amorin läpimitta on vain noin 1,0 kilometriä.